钦定古今图书集成/历象汇编/庶征典/第034卷 > 《天步真原》 > 《太阴五星杂用》
## 钦定古今图书集成/历象汇编/庶征典/第034卷 > 《天步真原》 > 《太阴五星杂用》

月主百姓，春分前或朔或望，与木星金星会冲方，则
一年百姓平安，无饥馑疾疫。若火星土星则相反。
太阴在不定宫，宜为速用事；在定宫，易为久远事。
夏至月朔，天气热。〈因太阴去人近〉月望天气减热。〈因太阴去人远〉“冬
至月望”天气热，〈日远月对日去人近〉月朔天气加冷：
火星、木星、金星，冬至与日相对，稍热，夏至与日对，稍
冷。土星、水星性属冷，与上相反。

金星水星在太阳下，管日用寻常等事。土星木星火
星在太阳上，管军国朝代等事。